Allyzín

Allyzín alebo 2-aminoadipát-6-semialdehyd je metabolit aminokyseliny lyzínu. Namiesto koncovej aminoskupiny lyzínu obsahuje aldehydovú skupinu. Okrem toho vzniká i ako posttranslačná modifikácia.

 Metabolizmus 

 Rozklad lyzínu 
Allyzín vzniká pri rozklade lyzínu zo sacharopínu pôsobením enzýmu sacharopíndehydrogenázy. V procese sa redukuje NAD+ a odstupuje glutamát:

 sacharopín + NAD+ + H2O → allyzín + NADH + glutamát

Ďalšiu reakciu tejto dráhy katalyzuje 2-aminoadipát-6-semialdehyddehydrogenáza, ktorá zároveň redukuje NAD+ alebo NADP+. V tejto reakcii vzniká α-aminoadipát:

 allyzín + NAD(P)+ → α-aminoadipát + NAD(P)H

 Ako posttranslačná modifikácia 
Allyzín taktiež vzniká dodatočnou úpravou bielkovín pôsobením lyzyloxidázy, keď je tento semialdehyd priamo súčasťou bielkovín. Táto aminokyselina sa nachádza v chemickej rovnováhe so svojou cyklickou formou.

 stred|náhľad|380x380bod|Premena lyzínu v bielkovine na allyzín. Táto aminokyselina existuje v rovnováhe s jej cyklickou formou.

 Biologický význam 
Allyzín sa účastn tvorby elastínu a kolagénu. Jeho zvýšená hladina v tkanivách môže naznačovať fibrózou.

Nesprávnym štiepením sacharopínu vzniká porucha známa ako sacharopinúria.

Allyzín reaguje s 2-hydroxynaftalén-6-sulfonátom sodným za vzniku fluorescentného produktu. Okrem toho ho možno zredukovať tetrahydridoboritanom sodným na 6-hydroxynorleucín, ktorý na rozdiel od allyzínu odoláva proteolýze.

 Referencie 

 Iné projekty 

 Zdroj 

Kategória:Aldehydokyseliny
Kategória:Aminokyseliny
Kategória:Amíny